Stor forskjell på vinneren og taperne: Test av cookies

Én skiller seg klart ut fra resten.

STORT UTVALG: Det finnes mange coockies å velge mellom. Felles for de aller fleste er at de er fulle av sukker, fett og kalorier. Erik Helgeneset

Cathrine Borchsenius, Lise von Krogh, BRAMAT.no

7. april 2017

Tar du en titt i butikkhyllene, finner du et stort utvalg cookies.

De fleste er proppfulle av sukker, fett og kalorier, og veldig mange av dem inneholder palmeolje.

I år har det imidlertid kommet en type som skiller seg klart ut fra de andre ved at den inneholder langt mer fiber, og betydelig mindre sukker enn de andre cookies typene. Om den kan kalles «sunn» eller ikke er vel et definisjonsspørsmål, men at den i alle fall er sunnere enn mange andre kjeks, er det ikke tvil om.

Dette er en ernæringstest, ikke en smakstest. Her kan du se hvilke coockies folk liker best.

Opptatt av sunn og næringsrik kost på matbordet i familien? Her er flere tester:

Les også Test av müsli, crüsli og granola: Stor forskjell på sukkerinnholdet

Les også Test av skivet ost: Stor forskjell på fettinnholdet i disse

Les også Test av havregrøt: Stor forskjell på sukkerinnholdet

Godteri eller mellommåltid?

Det gjør ingenting å spise kjeks en gang iblant, men er du blant dem som alltid har kjeks i skapet, og stadig vekk tar deg en kjeks eller tre når du er sulten eller sugen på noe søtt, kan det fort gå utover vekten.

Spiser du en stor eller to små cookies, gir det mer kalorier og langt mer fett og kalorier enn hvis du spiser en brødskive med margarin og kjøttpålegg. Dessuten metter det langt dårligere.

Kjeks som mellommåltid eller for å stagge sulten er altså en dårlig idé, med mindre du sliter med å holde vekten og trenger å få i deg noen raske kalorier.

Palmeolje i mange kjeks

I tillegg til å inneholde mye sukker og kalorier, som mange av oss får i seg mer enn nok fra før, er det mange cookies som også inneholder palmeolje. Palmeolje er hverken bra for helsen eller miljøet.

Barn og kjeks

De fleste barn er glad i kjeks, og mange voksne har en tendens til å gi barna kjeks når de er sultne, sutrete, eller lystne på noe godt.

Det er ingenting i veien ved å gi barna en kjeks en gang iblant, men en del foreldre bør kanskje være litt mer bevisst på hvor mye kalorier, sukker og mettet fett det faktisk er i kjeks.

Mange barn får i seg for mye sukker, og en del av dette sukkeret kommer fra kjeks og kaker.

Kjeks kan fort være ekstra kalorier for et barn som har anlegg for å bli overvektig, og kan fortrenge annen og betydelig sunnere mat for barn som ikke spiser så mye.

Fakta Slik har vi gjort testen For å gjøre en ernæringsmessig vurdering av sjokoladekjeks, har vi sett på hvor mye kalorier, sukker, fiber, mettet fett, protein og salt de inneholder. Mye kalorier, sukker, salt og fett har trukket ned. Vi har også gitt minus til de som inneholder palmeolje. Protein har trukket opp. Smak er ikke en faktor i testen. Du kan derimot stemme på hvilken du syns smaker best her. Produktene er rangert i forhold til hverandre. Det betyr at den sunneste fikk terningkast seks og de minst sunne fikk terningkast en. Et produkt som får terningkast seks i denne testen, vil ikke nødvendigvis få samme resultat hvis det testes mot andre produkter og matvarer. Testen er utført av ernæringsfysiologer i Bramat. Opplysningen til testene hentes fra deklarert næringsinnhold og ingredienslisten på forpakninger vi kjøper inn i vanlige, norske butikker. Når det er nødvendig, henter vi inn ekstra informasjon fra produsentene i de tilfellene vi ser dette mangler på deklarasjonen. Vi gjør oppmerksom at på at det kan forekomme avvik mellom deklarasjonen og faktisk innhold dersom produsentene nylig har foretatt endringer i produktene og ikke har oppdater forpakningen. Dette er en ukjent faktor vi ikke kan ta hensyn til og vi endrer ikke testen etter at den er publisert, ettersom vi forventer at deklarasjonen er korrekt. Vis mer

Hele testen finner du hos bramat.no.

Her er flere relevante tester:

Les også Test av yoghurt og skyr med korn – hvilken type er sunnest?

Les også Test av frokostblandinger

Les også Test av 16 «hjemmebakte» knekkebrød

Artikkelen er levert av Bramat, en uavhengig kunnskapsbedrift som driver nettstedet bramat.no og har rådgivende tjenester innen kosthold, trening og helse.